Bwen,
astilji at tuq jun xjal Waꞌnch tbꞌi bꞌix njaw tuq tsiꞌ aꞌ kywiꞌ xjal tuj jun luwar kyꞌixkꞌoj txꞌoꞌtxꞌ aj jaꞌ kꞌontiꞌl najayon.
Nxik tpakbꞌaꞌ tuq tzan tjaw aꞌ kywiꞌ tzan tpaj tjawlen kkyꞌixpuꞌ kynabꞌlin tzan tuq tqet najsaꞌ kchoj.
Nkyepon tuq tukyꞌi Waꞌnch bꞌan kyꞌilaꞌj xjal tzajnaqeꞌ tuq tuj kyaqil tkwentil Judey bꞌix ax kye aj amaqꞌ Jerusalen.
Njatz tuq kyqꞌumaꞌ kchoj bꞌix njaw tuq siꞌ aꞌ kywiꞌ tzan Waꞌnch tuj te Jordan Aꞌ.
Te Waꞌnch tetz tqꞌanaq cha stzamal tuq kway kamey bꞌix te tkꞌalel tzꞌuꞌm tuq bꞌix te tweꞌ cha kochiꞌ tuq tukyꞌi taꞌal tzeꞌ.
Nxik tpakbꞌaꞌ tuq kye xjal ikxjani:
«Wetz ajnaꞌl atinqet per yajxiꞌ tzul junky aj mas nim tajwalil nwitz;
wetz twitz tetz kꞌontiꞌl npon wajwalil ni iktzaꞌ jun aqꞌunon aj nꞌel tkotpiꞌ txajabꞌ tajaw.
Wetz oje jaw nsiꞌ aꞌ ewiꞌ per te aj tzul,
tetz otzajel tsiꞌ te Txew Dios tuj etanim.»
Bwen,
tuj aj tyempji te Jesus owex tuj amaqꞌ Nasaret tuj tkwentil Galiley bꞌix opon stziꞌ te Jordan Aꞌ,
tzi ojaw siꞌ aꞌ twiꞌ tzan Waꞌnch.
Aj tjatz tuj te aꞌ,
ojax ten te kaꞌj ojetq tuq tzꞌel jaqlik bꞌix ojax ten ikjaꞌn tuq tqetz te Txew Dios tiꞌj iktzaꞌ jun palom ikjaꞌn tqetz
bꞌix oxik chaꞌoꞌ te Qtata Dios,
otzaj yolin tuj kaꞌj ikxjani:
«Yatz aꞌich nkꞌwaꞌal aj ganimich nim witzaꞌ.
Nkyinchalaj awiꞌj.»